
Z A P I S N I K

48. sjednice Vijeća Mjesnog odbora Ivanja Reka,
održane 31. ožujka 2025. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 48. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 47. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća , pitanja i prijedlozi




Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Dopis ZET-a – promjene voznog reda na liniji 284
2. Peticija i promjene voznog reda za linije 216 i 276
3. Uvrštavanje kč. 5573/1 u redoviti Plan održavanja poljoprivrednog zemljišta i u Dopunu Programa raspolaganja poljoprivrednog zemljišta u vidu zakupa
4. Zahtjev za uređivanje dijela kč. 5573/1 (koji se nalazi u građevnoj zoni) za izgradnju parka s parkovnom opremom

Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnoj gradskoj službi ZET-u uputi očitovanje s novim prijedlogom i zahtjevom:

- sukladno dostavljenom očitovanju ZET-a od 10.03.2025 (Klasa: 340-01/25-01/9, URBROJ: ZET-B111000-25-16) za korekcije polazaka na autobusnoj liniji 284 donosi se sljedeći zaključak:

1. suglasni smo i potvrđuju se novi predloženi termini polazaka za 12.40, 13.35 i 21.10 iz Sesveta te 13.10, 14.00 i 21.40 iz Ivanje Reke/Dumovca

2. zahtijeva se dodatni polazak iz Sesveta za Ivanju Reku/Dumovcu u bilo kojem terminu koji ZET može osigurati između 14.25 i 16.20h zato što u tih dva sata nema niti jednog jedinog polaska. Budući da školskoj djeci koja koristi usluge ZET-a zadnji sat završava u 14.50h, sada trebaju čekati gotovo sat i pol do idućeg polaska

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnoj gradskoj službi ZET-u uputi zahtjev za:

- promjene i dopune te usvajanje i donošenje novog voznog reda za autobusne linije 216 i 276 prema sljedećim točkama:

1. Uvođenje dodatnih i češćih linija u prometovanju tijekom jutarnjih (5.30-8h) i popodnevnih (15-18h) vršnih opterećenja (polazak svakih 15-20min)
2. Korigiranje/produljenje vremena trajanja vožnji od polazne do odredišne stanice u vrijeme jutarnjih i popodnevnih gužvi na trasi prometovanja
3. Uvođenje zglobnih autobusa u prometovanju tijekom vršnih opterećenja
4. Uvođenje češćih polazaka tijekom radnog dana (smanjenje vremena polazaka sa sadašnjih prosječnih 40min na maksimalno 25min)

· vozni red za linije 216 i 276 se nije mijenjao zadnjih 25 godina i postoji opravdana nužnost za promjenama za poboljšanje svakodnevne usluge prijevoza putnika.
· u prilogu zaključka dostavlja se očitovanje od nadležnog Ministarstva mora i prometa u kojem više nema prepreka za definiranje novog voznog reda zbog linije 276 koja je definirana kao međužupanijska te će HGK sukladno dostavljenom novom predloženom voznom redu od strane ZET-a u drugoj polovici 2025.g provoditi usklađivanje novih dostavljenih voznih redova
· u prilogu zaključka dostavlja se peticija s prikupljenim potpisa oko nezadovoljnih 350 građana i putnika koji daju podršku i traže promjene prema navedenim točkama

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnom gradskom uredu GEOS-u uputi zahtjev za:

- uvrštavanje katastarske čestice kč. 5573/1 ko Resnik u vlasništvu RH na području MO I. Reka na površini iza Crkve prema nasipu GOK-a:
1. redoviti Plan održavanja poljoprivrednog zemljišta u vlasništvu RH zbog održavanja i čišćenja postojeće šikare, grmlja i krčenja navoza raznog materijala
2. dopuna Programa raspolaganja poljoprivrednim zemljištem u vlasništvu RH za buduću vrstu raspolaganja u vidu zakupa

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K
o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se prema nadležnom gradskom uredu GEOS-u uputi zahtjev za:

- dobivanje suglasnosti za pokretanje inicijative izgradnje parka i postavljanja parkovne opreme za dijelu kč. 5573/1 ko Resnik (cca 805m2) i dubine oko 90m od Ul. S. Jakopovića koji se nalazi u građevnoj zoni

- trenutni prostor nalazi se u samom „centru“ naselja I. Reka na površini između Crkve i OŠ I. Reka i sada služi kao neuređeno divlje parkiralište automobila

- sukladno dostavljanjem očitovanju od nadležnih gradskih ureda GEOS-a i Gradskog ureda za strategijsko planiranje, taj planirani dio za izgradnju parka se nalazi u građevinskoj zoni i ne treba se pokretati inicijativa za izmjenu Prostornog plana već je potrebno uputiti zahtjev za služnost prema Ministarstvu prostornog uređenja

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

10.03.2025. završeni u potpunosti radovi na krčenju i poravnavanju navoza s mehanizacijom i buldožerom poljoprivrednih površina u vlasništvu RH na prostoru od Crkve do nasipa GOK-a, čime je obuhvaćeno gotovo 100.000 m2

07.03.2025. održana prezentacija i druženje s učenicima OŠ Ivanja Reka u prostorijama MO I. Reka kako bi se upoznali s radom Mjesnog odbora, njegovim dužnostima i načinom funkcioniranja

08.03.2025. održana radna akcija s građanima čišćenja smeća uz Ivanjorečku cestu od kbr. 114 do Ul. Mije Haleuša. Isti dan upućen dopis prema Čistoći i Kom. Redarstvu za potrebu odvoza prikupljenog smeća 

20.03.2025. upućen dopis prema predstavnicima Sektora za ceste za dobivanje informacija oko poduzetih radnji zbog urušavanja i propadanje terena podno Ivanjorečke ceste uz OŠ Ivanja Reka

U tjednu od 26.03.-31.03. održano prikupljanje potpisa građana za peticiju za promjene u voznom redu za linije 216 i 276

16.03.2025. upućen dopis prema Hrvatskim šumama za donaciju sadnica šumskog drveća povodom akcije „Dani zajedničke sadnje“ koje bi se posadile na površinama u vlasništvu RH iza Crkve prema nasipu. Dobiven povratni odgovor da zbog kategorizacije zemljišta u vidu pašnjaka, nikakva sadnja drveća nije moguća

20.03.2025. upućen dopis Gradskom uredu za sport vezano za dobivanje povratnih informacija oko rješavanja statusa sportskih terena i objekata NK Ivanja Reka

28.02.2025. upućen dopis prema VGČ Peščenica za dobivanje informacija oko statusa predmeta za nastavak izgradnje vodovodnog cjevovoda za Ivanjorečku cestu od kbr. 42 do nadvožnjaka Hruščica

Dovršeno u 21.00 sati.

KLASA:024-08/25-003/753
[bookmark: _GoBack]URBROJ:251-13-11-5/003-25/753
Zagreb, 31.03.2025.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
